
	1.ความพร้อมของแผนการจัดการเรียนรู้
	ผู้สอนจัดทำแผนการจัดการเรียนรู้ก่อนเปิดภาคการศึกษา และเผยแพร่ให้ผู้เรียนทราบบนแพลตฟอร์มออนไลน์ของสถาบันหรือของส่วนงานวิชาการ
	มีการดำเนินการครบทุกข้อต่อไปนี้
1.1	ผู้สอนจัดทำแผนการจัดการเรียนรู้ก่อนเปิดภาคการศึกษา
1.2	ผู้สอนเผยแพร่แผนการจัดการเรียนรู้บนแพลตฟอร์มออนไลน์ของสถาบัน หรือของส่วนงานวิชาการ
1.3   ผู้สอนชี้แจงแผนการจัดการเรียนรู้ให้ผู้เรียนทราบ
	
	

	2. การจัดการเรียนรู้ที่เน้นปัญหาเป็นฐาน (Problem-Based Learning)
	ผู้สอนมีการจัดการเรียนรู้โดยใช้ปัญหาเป็นตัวกระตุ้น เพื่อให้ผู้เรียนเกิดการเรียนรู้ตามผลลัพธ์การเรียนรู้ของรายวิชา (Course Learning Outcomes) และได้พัฒนาทักษะการคิดขั้นสูง (Higher-Order Thinking: HOT) และทักษะการสืบค้น
	มีการดำเนินการครบทุกข้อต่อไปนี้
2.1	มีการจัดการเรียนรู้โดยใช้ปัญหาเป็นตัวกระตุ้น โดยปัญหาที่นำมาใช้ในการเรียนรู้เป็นปัญหาใกล้ตัวที่เกิดขึ้นจริง (Real World Problem) และเกี่ยวข้องสัมพันธ์กับผู้เรียนหรือที่ผู้เรียนสนใจ เป็นปัญหาที่มีวิธีแก้ปัญหาได้หลากหลาย และมีคำตอบได้หลายคำตอบ
2.2	การจัดการเรียนรู้ตามข้อ 2.1 ช่วยพัฒนาทักษะการคิดขั้นสูง (Higher-Order Thinking: HOT)
2.3	การจัดการเรียนรู้ตามข้อ 2.1 ช่วยพัฒนาทักษะการสืบค้น
2.4   การจัดการเรียนรู้ตามข้อ 2.1 ส่งเสริมให้ผู้เรียนเกิดการเรียนรู้ตามผลลัพธ์การเรียนรู้ของรายวิชา (Course Learning Outcomes)
	
	

	3. กิจกรรมการเรียนรู้สนองผู้เรียนที่มีความแตกต่าง
	มีการให้ความรู้พื้นฐานในรายวิชาแก่ผู้เรียน มีการแบ่งกลุ่มผู้เรียนก่อนการจัดการเรียนการสอน  และกิจกรรมในชั้นเรียนตอบสนองผู้เรียนที่มีความรู้พื้นฐานแตกต่างกัน โดยสนับสนุนให้มีการแลกเปลี่ยนความคิดเห็น สืบค้น แก้ปัญหา และเรียนรู้ร่วมกัน
	มีการดำเนินการครบทุกข้อต่อไปนี้
3.1	มีการให้ความรู้พื้นฐานในรายวิชาแก่ผู้เรียน ก่อนการจัดการเรียนการสอนแบบ Problem-Based Learning
3.2	มีการแบ่งกลุ่มผู้เรียน ก่อนการจัดการเรียนการสอนแบบ Problem-Based Learning
3.3   กิจกรรมการเรียนแบบ Problem-Based Learning ในชั้นเรียนสนับสนุนให้มีการแลกเปลี่ยนความคิดเห็น สืบค้น แก้ปัญหา และเรียนรู้ร่วมกัน
	
	

	4. การวัดและประเมินผล
	ใช้การวัดผลตามสภาพจริง (Authentic Assessment) ด้วยวิธีการที่หลากหลาย และ สอดคล้องกับผลลัพธ์การเรียนรู้ของรายวิชา (Course Learning Outcomes) และมีการกำหนดเกณฑ์การประเมินผลของรายวิชาที่ชัดเจนและแจ้งให้ผู้เรียนทราบล่วงหน้า
	มีการดำเนินการครบทุกข้อต่อไปนี้
4.1 	ใช้การวัดผลตามสภาพจริง (Authentic Assessment) ด้วยวิธีการที่หลากหลาย
4.2 	วิธีการวัดและประเมินผลสอดคล้องกับผลลัพธ์การเรียนรู้ของรายวิชา (Course Learning Outcomes)
4.3   มีการกำหนดเกณฑ์การประเมินผลของรายวิชาที่ชัดเจนและแจ้งให้ผู้เรียนทราบล่วงหน้า
	
	

	5. บทบาทของผู้สอน
	ผู้สอนมีบทบาทเป็นผู้อำนวยความสะดวก (Facilitator) จัดเตรียมสิ่งสนับสนุนการเรียนรู้ และสร้างแรงจูงใจให้ผู้เรียนอย่างต่อเนื่อง เช่น การเปิดโอกาสให้นักศึกษาอภิปรายกลุ่ม สืบค้น แก้ปัญหา และนำเสนอ
	มีการดำเนินการครบทุกข้อต่อไปนี้
5.1 	ผู้สอนมีบทบาทเป็นผู้อำนวยความสะดวกอย่างต่อเนื่อง
5.2 	ผู้สอนให้คำแนะนำแก่ผู้เรียนอย่างต่อเนื่อง
5.3   ผู้สอนสร้างแรงจูงใจให้ผู้เรียนเรียนรู้อย่างต่อเนื่อง
	
	

	6. การใช้เทคโนโลยีและแหล่งเรียนรู้
	ผู้สอนสร้างและเก็บงานที่เกี่ยวข้องกับการจัดการเรียนการสอนบนแพลตฟอร์มออนไลน์ ละมีการนำเทคโนโลยีหรือเทคโนโลยีสารสนเทศ  และแหล่งเรียนรู้ต่าง ๆ มาบูรณาการกับการจัดการเรียนการสอนอย่างเหมาะสมและต่อเนื่อง 

	มีการดำเนินการครบทุกข้อต่อไปนี้
6.1 	ผู้สอนสร้างและเก็บงานที่เกี่ยวข้องกับการจัดการเรียนการสอนบนแพลตฟอร์มออนไลน์
6.2 	ผู้สอนนำเทคโนโลยีหรือเทคโนโลยีสารสนเทศ 
       มาบูรณาการกับการจัดการเรียนการสอนอย่างเหมาะสมและต่อเนื่อง
6.3   ผู้สอนนำแหล่งเรียนรู้ต่าง ๆ มาบูรณาการกับการจัดการเรียนการสอนอย่างเหมาะสมและต่อเนื่อง
	
	

	7. ผลลัพธ์การเรียนรู้
	ผู้เรียนบรรลุผลลัพธ์การเรียนรู้รายวิชาที่กำหนด
	จำนวนผู้เรียนอย่างน้อย 70% ของผู้เรียนทั้งหมดบรรลุผลลัพธ์การเรียนรู้ครบถ้วนตามที่รายวิชากำหนด
	
	

	8. ทักษะการแสวงหาข้อมูลใหม่ๆ ทักษะการคิดวิเคราะห์ และคิดแก้ปัญาหาของผู้เรียน
	ผลงานของผู้เรียนสะท้อนทักษะการแสวงหาข้อมูลใหม่ ๆ ทักษะการคิดวิเคราะห์ และคิดแก้ปัญหาของผู้เรียน
	มีการดำเนินการครบทุกข้อต่อไปนี้
8.1	ผลงานของผู้เรียนสะท้อนทักษะการแสวงหาข้อมูลใหม่ ๆ
8.2	ผลงานของผู้เรียนสะท้อนทักษะการคิดวิเคราะห์
8.3   ผลงานของผู้เรียนสะท้อนทักษะการคิดแก้ปัญหา
	
	

	9. ผลสะท้อนกลับของผู้เรียน
	ผู้เรียนมีความพึงพอใจต่อรายวิชา
	ค่าเฉลี่ยคะแนนความพึงพอใจของผู้เรียนที่มีต่อรายวิชา ไม่น้อยกว่า 3.5 จากคะแนนเต็ม 5.0

